इस हक़ीक़त के बावजूद कि मर्द और औरत एक दूसरे में जिबल्लियते नौ (sexual instint) यानी जन्म देने की फ़ित्रत को उभारते या भड़काते हैं, इसका सीधे तौर पर ये अर्थ नहीं कि जब कभी मर्द एक औरत से या औरत एक मर्द से मिले तो लाज़िमी तौर ये जिबल्लियत भड़क उठेगी। इसका मतलब सिर्फ़ ये है कि औरत और मर्द जब एक दूसरे के साथ हों तो एक दूसरे में इस जिबल्लियत को उभारते हैं और ये उभार उन्हें जिन्सी ताल्लुक़ (physical relashion) तक पहुंचा देता है। ऐसा भी होता है कि औरत और मर्द मिलें लेकिन इनमें ये जिबल्लियत ना भड़के, जैसा कि तिजारत, मरीज़ की जराहत (Surgery) या तालीम के हलक़ों वग़ैरा में होता है, जहाँ इस जिबल्लियत के भड़कने की संभावना बहरहाल है। इस संभावना के मौजूद होने के मानी जिबल्लियत के भड़कने के नहीं। ये जिबल्लियत उस वक़्त भड़कती है जब वो दोनों एक दूसरे को मर्द और औरत होने की हैसियत से देखें ना कि नस्ले इंसानी की बक़ा के ज़ावीये (angle) से। लिहाज़ा इस हक़ीक़त को सामने रखते हुए कि मर्द और औरत एक दूसरे में जिबल्लियते नौ (sexual instint) को भड़काते हैं, ये सही नहीं होगा कि मर्द और औरत को मुकम्मल और क़तई तौर पर एक दूसरे से अलग कर दिया जाये। दूसरे लफ्ज़ों में, सिर्फ इन में एक दूसरे से इस जिबल्लियत की भड़कने संभावना और ख़तरे के सबब उनके सार्वजनिक जीवन में मुकम्मल पर्दा डाल दिया जाये और दोनों में कोई मेल जोल ही बाक़ी ना रहे। बल्कि चाहीए कि आम ज़िंदगी में उनके बीच मेल जोल और सहयोग हो क्योंकि ऐसा तआवुन समाज और आम ज़िन्दगी के लिए ज़रूरी है। अलबत्ता ये हक़ीक़त है कि इस तआवुन को एक ऐसे व्यवस्था के तहत ही संघठित किया जा सकता है जो मर्द और औरत के शारीरिक रिश्तों और ताल्लुक़ को क़ाबू में रखे। ये भी ज़रूरी है कि ऐसा निज़ाम उस नज़रिये से जन्म लेता हो जो कि मर्द और औरत के आपसी ताल्लुक़ इंसानी नस्ल को आगे बढाने की ग़रज़ से है। इस निज़ाम के तहत मर्द और औरत का आम ज़िन्दगी में मेलजोल , ताल्लुक़ और तआवुन सही और महफूज़ रह सकता है।